laion/Wikipedia-Exotic huggingface dataset:
אנדרו ליס

אנדרו ליס (באנגלית: Andrew Lees; נולד ב-10 ביוני 1985) הוא שחקן קולנוע וטלוויזיה אוסטרלי, המוכר מתפקידו כלוסיאן קאסל בסדרה "המקוריים" ברשת The CW, ובשל השתתפותו בסרטי האימה "הסר חבר: רשת אפלה" ו"אי האשליות". ליס נולד במלבורן, אוסטרליה. הוא למד במכון לאמנויות הבמה בסידני בשנים 2005–2007. זמן קצר לאחר סיום לימודיו, החל להופיע בטלוויזיה. תפקידיו הראשונים היו כמה הופעות אורח באופרת הסבון הפופולרית "קרוב רחוק". הוא גם הופיע בהופעות אורח בסדרות הטלוויזיה "City Homicide",‏ "H2O", ובמיני- סדרה "הפסיפיק". בשנת 2009 הצטרף ליס לסדרת הטלוויזיה "Rescue: Special Ops" בהפקת ערוץ 9 האוסטרלי, ובה הוא הופיע בתפקיד ראשי. ליס הופיע בהפקת התיאטרון של המחזה "חלום ליל קיץ" בשנת 2009. בשנת 2011 הוא הופיע בשלישיית פרסומות קצרות של חברת הנסיעות האוסטרלית "STA Travel Australia", שכותרותיהן היו: "Move", "Eat" ו-"Learn". בשנים 2015-2016 ליס שיחק בתפקיד לוסיין קאסל בסדרת הדרמה העל טבעית "המקוריים". אנדרו ליס, ברשת החברתית אקס (טוויטר) אנדרו ליס, במסד הנתונים הקולנועיים IMDb (באנגלית) אנדרו ליס, במסד הנתונים הקולנועיים KinoPoisk (ברוסית) Field, Katherine (27 July 2009)"Andrew Lees tipped to be next big thing". ninemsn.com.au. נבדק ב-19 בספטמבר 2011. {{cite web}}: (עזרה) "The Class of 2007 - NIDA Graduates - where are they now?". smh.com.au. נבדק ב-19 בספטמבר 2011. {{cite web}}: (עזרה) Schwartzkoff, Louise (10 באוקטובר 2008). "Act II: the difference a year can make". The Sydney Morning Herald. נבדק ב-25 ביולי 2017. {{cite news}}: (עזרה) "H2O - Just Add Water: episode guide". australiantelevision.net. נבדק ב-19 בספטמבר 2011. {{cite web}}: (עזרה) "Lust in the forest". smh.com.au. 20 בנובמבר 2009. נבדק ב-19 בספטמבר 2011. {{cite web}}: (עזרה) "Move". 4 באוגוסט 2011. נבדק ב-14 במאי 2012. {{cite web}}: (עזרה) "Eat". 4 באוגוסט 2011. נבדק ב-14 במאי 2012. {{cite web}}: (עזרה) "Learn". 4 באוגוסט 2011. נבדק ב-14 במאי 2012. {{cite web}}: (עזרה) Roffman, Marisa (27 ביולי 2015). "'The Originals': 'The Pacific' and 'Pretty Little Liars' Vets to Recur". Hollywood Reporter. נבדק ב-26 באפריל 2018. {{cite web}}: (עזרה)
Desjardins Group

קבוצת דז'ארדינס (באנגלית: Mouvement Desjardins) היא חברה קנדית המספקת פתרונות אשראי, עמילות בורסה, שירותי ביטוח והשקעות. נכון לשנת 2017 מעסיקה החברה כ-47,655 עובדים, מספקת שירותים לכ-7,000,000 לקוחות ומפעילה כ-1032 נקודות שירות. מטה החברה הראשי נמצא בעיר קוויבק, קנדה. החברה הוקמה בשנת 1900 על ידי אלפונס דז'ארדינס (Alphonse Desjardins) במטרה לספק שירותים פיננסיים ופתרונות אשראי המותאמים לשוק בצפון אמריקה. בשנת 2010, רכשה את בנק ווסט (Bank West), תמורת כ-439 מיליון דולר. בשנת 2011, הודיעה הנהלת דז'ארדינס על מיזוג עם חברת האשראי מרידיאן קרדיט יוניון (Meridian Credit Union). בשנת 2014, רכשה את חברת הביטוח האמריקאית סטייט פארם (State Farm). בתאריך 3 בינואר 2017, הודיעה דז'ארדינס על רכישת חברת הביטוח ווסטרן ביטוח ופיננסים (Western Financial Insurance), תמורת כ-443 מיליון דולר. בשנת 2018, החברה מיתגה את חברת סטייט פארם מחדש כדז'ארדינס ביטוח (Desjardins Insurance) וכמו כן, החליפה את הלוגו והמיתוג שלה. בחודש דצמבר 2018, הודיעה החברה שעובד החברה הדליף כ-1.8 מיליון כרטיסי אשראי בחודש יוני 2019, הודיעה החברה על התקפת הסייבר שבוצעה כנגד דז'ארדינס, אשר בעקבותיה דלפו פרטיהם של כ-4.3 מיליון לקוחות פרטיים וכ-173,000 לקוחות עסקיים. החברה מחזיקה בשלוש חברות בת שונות שפועלות בחמישה שווקים שונים: Desjardins Security Financial - חברה המספקת שירותי ביטוח. Complexe Desjardins - חברה העוסקת בתחום הנדל"ן. Desjardins Securities - חברה העוסקת בתיווך. Desjardins Venture Capital - קרנות הון סיכון. Développement International Desjardins - חברת השקעות המסייעת למדינות מתפתחות. מדיה וקבצים בנושא Desjardins Group בוויקישיתוף אתר האינטרנט הרשמי של Desjardins Group Desjardins Group, ברשת החברתית פייסבוק Desjardins Group, ברשת החברתית אקס (טוויטר) Desjardins Group, ברשת החברתית אינסטגרם Desjardins en chiffres | Desjardins, Desjardins.com (בצרפתית) L’âme de Desjardins, Le Devoir (בצרפתית) Bloomberg - Are you a robot?, www.bloomberg.com Montreal's Desjardins Group takes over State Farm Canada Desjardins announces all-cash offer to acquire Western, westernfinancialgroup.ca (באנגלית) Desjardins says employee who stole personal data also accessed credit card info, CTVNews, ‏2019-12-10 (באנגלית) Christopher Reynolds, Desjardins says info for 2.9M members shared outside of organization, CTVNews, ‏2019-06-20 (באנגלית) Personal data of 2.7 million people leaked from Desjardins חברת Desjardins: פרטים של כ-2 מיליון לקוחות דלפו לרשת, באתר Omegaton - News
פיקולוגיה

פיקולוגיה (בפ"א רפה; מיוונית: φῦκος – פיקוס ("אצה"); ו-λογία – לוגיה (תורה)) או אלגולוגיה (Algology), הוא התחום המדעי בביולוגיה העוסק בחקר האצות. אצות הן בעלות חשיבות גבוהה כיצרניות עיקריות במערכות אקולוגיות במים. רוב האצות הן אורגניזמים אאוקריוטים, פוטוסינתטיים החיים בסביבה רטובה. הם נבדלים מהצמחים הגבוהים יותר על ידי היעדר שורשים, גבעולים או עלים אמיתיים. הם לא פורחים. מינים רבים הם חד תאיים ומיקרוסקופיים (כולל פיטופלנקטון ומיקרו אצות אחרות); רבים אחרים הם רב תאיים במידה זו או אחרת, חלקם גדלים לגודל גדול (למשל אצות כמו קלפ וסרגסום). הפיקולוגיה כוללת חקר צורות פרוקריוטיות המכונות אצות כחולות-ירוקות או ציאנובקטריות. מספר אצות מיקרוסקופיות גדלות בסימביוזה בחזזיות. פיקולוגים בדרך כלל מתמקדים באצות הגדלות במים מתוקים או באצות ים, ובתוך הגדרה זו מתמקדים באצות צורניות (דיאטומים) או אצות רכות. האגודה הבין-לאומית לפיקולוגיה British Phycological Society פיקולוגיה, באתר אנציקלופדיה בריטניקה (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
כריסטיאן סקרדסויג

כריסטיאן סקרדסויג (בנורווגית: Christian Skredsvig;‏ 12 במרץ 1854 – 19 בינואר 1924) היה צייר וסופר נורווגי. הוא השתמש בסגנון אמנותי המשקף את הנטורליזם. הוא ידוע במיוחד בתיאוריו הציוריים והליריים של הנוף. כריסטיאן אריקסן סקרדסויג נולד וגדל בחוות סקרדסויג בקהילת מודום בבוסקרוד שבנורווגיה. כשהיה בן 15 הפך לתלמיד בבית הספר לציור של יוהאן פרדריק אקרסברג בכריסטיאניה (אוסלו). לאחר מותו של אקרסברג בשנת 1870 למד אצל יוליוס מידלטאון באקדמיה הלאומית הנורווגית לאמנות ואומנות. הוא המשיך בארבע שנות התמחות (1870–1874) בקופנהגן אצל צייר הנוף וילהלם קיהן באקדמיה המלכותית הדנית לאמנויות יפות. סקרדסויג זכה בשנת 1872 וקיבל קצבת נסיעות בחסות הממשלה במהלך השנים 1876, 1877 ו-1880. הוא התיישב בשנת 1875 במינכן, שם פיתח חברויות לכל החיים עם כמה מהאמנים הנורווגים. לאחר מכן עבר להתגורר בפריז, שם היה זמן קצר תלמידו של לאון בונה. הוא הציג בתערוכה העולמית בפריז בשנת 1878. בשנת 1881, כאמן הנורווגי היחיד, זכה במדליית הזהב (1881) באקדמיה לאמנויות יפות בפריז. לאחר מספר שנים בפריז חזר לנורווגיה בשנת 1886 והתיישב בחוות פלסקום בברום. ביתו החדש הפך למקום התכנסות של ציירים, משוררים ומוזיקאים. הוא גם ערך נסיעות לקורסיקה בשנת 1888 ולדרום צרפת בשנת 1891. בשנת 1894 עבר לאגדל (Eggedal) בסיגדל שם בנה את ביתו. בנוף הטבעי של אגדל, מצא סקרדסויג השראה לציור. ציוריו המפורסמים ביותר מתקופה זו הם אולי האידיליה (1888) ויופסיאן (1904). בשנת 1896 התיישב גם בסיגדל ידידו הטוב של סקרדסויג ותלמידו מהשנים במינכן, הצייר תיאודור קיטלסן, זמן קצר לאחר שביקר את סקרדסויג בביתו החדש. הוא היה גם סופר כתב כמה ספרים ביניהם אוטוביוגרפיה שלו לצד רומנים. בשנת 1908 מונה סקרדסויג לאביר במסדר אולב הקדוש. סקרדסוויג התגורר באגדל עד מותו בשנת 1924. ביתו לשעבר של סקרדסויג הוא מוזיאון מאז 1970. הריהוט והחפצים נשמרים כפי שהיו כשגר שם סקרדויג. עבודותיו וציוריו של חבריו עדיין תלויים על הקירות, יחד כ -150 יצירות אמנות מקוריות. המעון לשעבר עדיין שייך לבני משפחת סקרדסויג. עיריית סיגדל אחראית על התחזוקה והניהול של המוזיאון. בשנת 1882 התחתן עם מגי פלאטה (1863–1955), בתו של פ. מ. פלאטה (1836–1899) שהיה סוחר ופטרון אמנות. הם נפרדו והתגרשו בשנת 1894. בשנת 1898 התחתן סקרדסויג עם ברט ברג (1877–1969) שאיתה היו לו ארבעה ילדים. מדיה וקבצים בנושא כריסטיאן סקרדסויג בוויקישיתוף כריסטיאן סקרדסויג, באתר Discogs (באנגלית) Tore Kirkholt. "Christian Skredsvig". Store norske leksikon "Skredsvig, Christian – maler og norsk idol" Ingrid Reed Thomsen, Christian Skredsvig, Norsk biografisk leksikon, 25 בפברואר 2020 Christian Skredsvig – Kunsthistorie, kunsthistorie.com (בנורווגית ספרותית) Christian Skredsvig - hf/ifikk/kun1000, wiki.uio.no Buskerudmuseet (ב־)
Takeaway

"Takeaway" (בעברית: לְסַלֵק או לְהַפחִית) הוא שיר של צמד המפיקים האמריקאי הצ'יינסמוקרס ומוזיקאי ה-EDM האמריקאי אילניום, שהוקלט על ידי הזמרת-יוצרת הקנדית לנון סטלה, מתוך אלבומו של הצמד, World War Joy. השיר יצא לאור ב-24 ביולי 2019, על ידי חברות התקליטים דיסרפטור רקורדס וקולומביה רקורדס, כסינגל החמישי מתוך האלבום. השיר הגיע למקום השלישי במצעד הסינגלים הניו זילנדי. השיר נכתב על ידי אנדרו טגארט, אלכסנדר פאל, ניקולס מילר, פרידולין וולשר, סורנה פקיאר, סמואל ג'ון גריי, ג'ונאס בקר, טימופיי קרודו וכריסטוף "שוקו" באוס והופק על ידי הצ'יינסמוקרס, אילניום, פרידו, ארין מקארליג'ורדן סטילוול. איגוד תעשיית ההקלטות האמריקאי (RIAA) העניק לשיר את תואר הפלטינה, על מכירות של למעלה ממיליון עותקים. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-455 מיליון השמעות. הווידאו קליפ הרשמי של השיר פורסם ב-24 ביולי 2019 בערוץ היוטיוב הרשמי של הצ'יינסמוקרס. הוא בוים על ידי במאי הווידאו קליפים ג'רמיה דייוויס. הקליפ צולם בניו יורק בווסל; פסל ואטרקציה שנבנה כחלק ממפרויקט הפיתוח של חצר הדסון בשכונת האדסון יארד באי מנהטן, ניו יורק, במדינת ניו יורק שבארצות הברית. נכון ליולי 2021, מונה הצפיות של הקליפ עומד על למעלה מ-120 מיליון צפיות. סרטון השיר "Takeaway" באתר יוטיוב מידע על השיר "Takeaway" באתר iTunes מידע על הרצועה "Takeaway" באתר ספוטיפיי אנדרו טגארט, אלכסנדר פאל, ניקולס מילר, פרידולין וולשר, סורנה פקיאר, סמואל ג'ון גריי, ג'ונאס בקר, טימופיי קרודו, כריסטוף "שוקו" באוס הצ'יינסמוקרס, אילניום, פרידו, ארין מקארליג'ורדן סטילוול World War Joy - The Chainsmokers | Songs, Reviews, Credits | AllMusic (באנגלית), נבדק ב-2021-08-28 The Official New Zealand Music Chart, THE OFFICIAL NZ MUSIC CHART (באנגלית) The Chainsmokers & ILLENIUM (Ft. Lennon Stella) – Takeaway, נבדק ב-2021-08-28 "American single certifications – The Chainsmokers – Takeaway" Takeaway, נבדק ב-2021-08-28 The Chainsmokers, ILLENIUM - Takeaway (Official Video) ft. Lennon Stella, נבדק ב-2021-08-28 ARIA CHART WATCH #552, auspOp, ‏2019-11-23 (ב־Australian English) ultratop.be - ULTRATOP BELGIAN CHARTS, www.ultratop.be AMPROFON, amprofon.com.mx Gold/Platinum, Music Canada (באנגלית אמריקאית) "The Official Swiss Charts and Music Community: Awards 2020" Bebe Rexha Poisons The Chainsmokers In 'Call You Mine' Video: Watch, Billboard (באנגלית) Top 40/M Future Releases | Mainstream Hit Songs Being Released and Their Release Dates ..., All Access (באנגלית)
נמל התעופה קנברה

נמל התעופה קנברה (באנגלית: Canberra Airport) הוא נמל תעופה בינלאומי, המשרת את העיר קנברה, בירת אוסטרליה, ואת סביבותיה. הנמל דורג כשמיני במדינה ברמת העומס שלו. בשנת 2018/19 עברו בו 3,217,391 נוסעים במסגרת 40,050 תנועות מטוסים. הוא משרת בעיקר טיסות פנים ארציות. נמל התעופה נבנה באתר בצפון-מזרח טריטוריית הבירה האוסטרלית, במיקום שבו נסלל בשנות העשרים מסלול טיסה פשוט. הוא ממוקם כשמונה קילומטר ממזרח למרכז קנברה. ב-1939, לרגל מלחמת העולם השנייה, עברה הפעלתו לידי חיל האוויר האוסטרלי. הוקם בו טרמינל נוסעים, אשר הורחב ושופץ פעמים רבות. ב-13 באוגוסט 1940 התרסק מטוס צבאי אוסטרלי בסמוך לנמל ועשרת יושביו נהרגו. ביניהם היו שלושה משרי ממשלת אוסטרליה וראש המטה הכללי של צבאה. בין ההרוגים היה שר התעופה ג'יימס פיירביירן (אנ'), והבסיס הצבאי בנמל נקרא לימים על שמו. ב-1998 הופרט הנמל, וב-2003 נסגר בסיס חיל האוויר ששכן בו, אם כי מתחם בנמל עודנו משמש את חיל האוויר. ב-2004 נערכה טיסה בינלאומית ראשונה מן הנמל. שנתיים אחר כך שודרג מסלול הטיסה הראשי בו באופן שאיפשר טיסות ישירות אליו במטוסים כבדים ששימשו לביקוריהם של נכבדים מארצות חוץ. בשנת 2000–01 עלה מספר הנוסעים שעברו בנמל לראשונה על שני מיליון. כעבור שמונה שנים נחצה קו שלושה מיליון הנוסעים. תוכנית לשדרוג מתקני הנוסעים בנמל הוצאה לפועל בשנים 2009–2013. במסגרתה נבנה טרמינל חדש ובו שני אגפים, בשטח כולל של 55 אלף מטר רבוע. בסך הכל גדל שטח הטרמינל ב-65%. ב-2016 החלה חברת סינגפור איירליינס לטוס לנמל ואחריה עשתה זאת חברת קטר איירווייז. מגפת הקורונה העולמית השפיעה באופן דרמטי על הפעילות בנמל בשנת 2020. עד אוגוסט כבר צנח מספר הנוסעים שעברו בו ב-99% ביחס לעבר והטרמינל נסגר ליום אחד בשבוע על מנת לחסוך בהוצאות. בנמל שני מסלולי טיסה. המסלול העיקרי משתרע בקירוב מדרום לצפון ומצטלב עמו מסלול משני שכיוונו דרום-מזרח ולצפון-מערב. שני בנייני טרמינל הנוסעים ממוקמים ממערב לצומת המסלולים ומחברת ביניהם מבואה מהודרת. בטרמינל 44 עמדות בידוק לטיסה ועשרה גשרי עלייה למטוס. לטרמינל צמוד ממערב בניין טרמינל קטן לתעופה כללית. מדרום לבנייני הטרמינל ממוקם פארק עסקים ובו גם מתקן תחזוקה למטוסים של חברת קואנטס. בעברו המזרחי של הנמל ממוקם מתקן חיל האוויר המלכותי האוסטרלי, ולצדו מגדל הפיקוח ותחנת כיבוי האש של הנמל. אזור מסחרי נוסף הוקם בצפונו של מתחם הנמל. קודם לפרוץ מגפת הקורונה בראשית 2020 שירת הנמל תשע חברות תעופה, כולל חברה זרה אחת. הן הפעילו טיסות ליעדים בכל רחבי אוסטרליה ובמיוחד לחלקה המזרחי והדרום-מזרחי וכן לסינגפור (כ-53 אלף נוסעים ב-2018), לדוחה שבקטר (כ-29 אלף) ולוולינגטון שבניו זילנד (כ-13 אלף). קווי התעופה הפנימיים העמוסים ביותר אל הנמל וממנו ב-2018 היו אל מלבורן (1.176 מיליון), סידני (953 אלף), בריסביין (643 אלף) ואדלייד (195 אלף). הנמל מופעל על ידי החברה הפרטית Capital Airport Group. מדיה וקבצים בנושא נמל התעופה קנברה בוויקישיתוף אתר האינטרנט הרשמי של נמל התעופה קנברה מקור: אתר הנמל.
דינה ורט

דינה ורט (10 בינואר 1908 – 23 באוקטובר 1999) הייתה קצינת צה"ל בדרגת אלוף-משנה שכיהנה כקצינת ח"ן ראשית וכשליחה רשמית של מדינת ישראל לחוף השנהב. זוכת אות יקירת ירושלים לשנת 1991. דינה ורט נולדה במליטופול שבחצי האי קרים בשם דינה סורדין, בת למרדכי סורדין ופאני לבית תרשיש. עלתה לארץ ישראל יחד עם משפחתה ב-1919. אביה, שניהל מפעל מלח ברוסיה, היה ממייסדי תעשיות מלח לישראל. לאחר סיום לימודיה התיכוניים בגימנסיה העברית "הרצליה", התחילה ללמוד רפואה בצרפת, אך לא השלימה את לימודיה. עוד מנעוריה הייתה פעילה בארגון ההגנה, ובשנת 1941 התגייסה לצבא הבריטי, בו שירתה במסגרת חיל העזר לנשים, עד לשנת 1946. את שירותה זה בילתה בארץ ישראל ובמצרים, בין היתר בתפקיד מיוחד בחיל הקשר המלכותי. אחרי שחרורה, פעלה בצפון אפריקה במסגרת המוסד לעלייה ב'. בשנת 1947 נשלחה לארצות סקנדינביה לאיסוף כספים עבור ההגנה. שנה לאחר מכן, עם קום המדינה, הצטרפה כקצינת סעד לחיל נשים (ח"ן) שזה מכבר הוקם, ושירתה לתקופה קצרה עד אשר הושאלה לסוכנות היהודית. שם, שימשה כאחראית לקליטת עלייה מצפון אפריקה, וכן שהתה בשליחות באמריקה הדרומית מטעם ויצו. לאחר מכן עבדה תקופה מסוימת במחלקה לפריון וייעול של משרד העבודה. בשנת 1951 שבה לשירותה בחיל הנשים בתור קצינת ח"ן של בית החולים תל השומר, ולאחר מכן כיהנה כמפקדת בסיס ההדרכה לטירוניות, הוא בה"ד 12, משך כשבע שנים. במאי 1959 מונתה ורט לקצינת ח"ן ראשית (קחנ"ר) בדרגת אלוף-משנה. היא שימשה בתפקידה זה עד אפריל 1964, אז הוחלפה על ידי סטלה לוי. לאחר שחרורה מצה"ל יצאה ורט לשליחות ארוכה בחוף השנהב, זאת לפי בקשתה של שרת החוץ גולדה מאיר. בעיר אביג'אן הקימה ורט מסגרת דמוית-ח"ן, שהייתה כעין "שרות אזרחי" לנשים. בסך הכל שהתה ורט בחוף השנהב כשמונה שנים, לאחריהן לא שבה עוד למדינה עקב ניתוק הקשרים הדיפלומטיים בינה לבין ישראל (בעטיה של מלחמת יום הכיפורים). שירותה של ורט באפריקה זכה לשבחים ולהוקרה במשך שנים רבות לאחר עזיבתה. בשנים שלאחר חזרתה לישראל, השתתפה מעת לעת בפאנלים ובהרצאות, ובשנת 1991 זכתה לאות יקירת העיר ירושלים. ורט נפטרה באוקטובר 1999 ונקברה בבית העלמין גבעת שאול. ורט הייתה נשואה לד"ר רודולף (רודי) ורט שהיה רופא אף אוזן גרון והשניים התגוררו בסביון. במהלך שירותה כקחנ"ר, השניים התגרשו, אך ככל הנראה נישואיהם חודשו בעת שליחותה של ורט באפריקה. באותה העת שימש רודולף כמורה בקונגו. לאחר חזרתה מאפריקה, התגוררה ורט בירושלים. לזכרם של הזוג ורט הוקמה קרן המעניקה מלגות לסטודנטים בתחום הפילוסופיה היהודית, קבלה ופילוסופיה כללית. אחיה של ורט, משה (מוריס) סורדין היה פיזיקאי שלקח חלק בתוכנית הגרעין של ישראל, ושימש כיד ימינו של חתן פרס נובל לפיזיקה, פרדריק ז'וליו-קירי. תקוה ויינשטוק, חילוף משמרות בחיל הנשים, באתר מעריב, ‏15 במאי 1959 ס/א סטלה לוי - קצינת ח"ן ראשית, באתר הצופה, ‏6 באפריל 1964 ס/א דינה ורט - קצינת ח"ן ראשית, באתר דבר, ‏10 במאי 1959 יפה, ויצמן, שוקן - אלופים; דינה ורט נתמנתה קצינת ח"ן ראשית, באתר מעריב, ‏10 במאי 1959 אלי לנדאו, אל"מ דינה ורט תצא לאפריקה, באתר מעריב, ‏19 במרץ 1964 אינגה דויטשקרון, זכרונות מאפריקה, באתר מעריב, ‏4 במרץ 1987 רשימת יקירי העיר ירושלים בשנים תשכ"ז-תשס"ג, באתר עיריית ירושלים צה"ל או הבעל, באתר העולם הזה ורט רודולף ודינה ז"ל קרן לזכרם | הקדש, באתר גיידסטאר אלכס דורון, ההיסטוריה של ישראל והכור הגרעיני, באתר חדשות האנרגיה, ‏5 בספטמבר 2010
Atlantis Is Calling (S.O.S. for Love)

Atlantis Is Calling (S.O.S. for Love) (בעברית: אטלנטיס קוראת (S.O.S. לאהבה)) הוא שיר שהוקלט על ידי הצמד הגרמני מודרן טוקינג, מתוך אלבום האולפן השלישי שלו, Ready for Romance. השיר יצא לאור ב-28 באפריל 1986, על ידי חברות התקליטים אריולה רקורדס וברטלסמן מיוזיק גרופ, כסיגנל השני מתוך האלבום. "Atlantis Is Calling (S.O.S. for Love)" היה לשירו החמישי ברציפות של הצמד שהגיע למקום הראשון במצעד הסינגלים הגרמני, לאחר ש-"You're My Heart, You're My Soul",‏ "You Can Win If You Want" ו-"Brother Louie" עשו זאת. בעוד ש-"Atlantis Is Calling (S.O.S. for Love)" נכנס לחמישייה הפותחת בשווייץ, אוסטריה ושוודיה, הוא נכנס לעשירייה הפותחת בהולנד ונורווגיה. תקליט 7 אינץ' "Atlantis is Calling (S.O.S. for Love)" "Atlantis is Calling (S.O.S. for Love)" (קטע כלי) תקליט 12 אינץ' "Atlantis is Calling (S.O.S. for Love)" (גרסה מורחבת) Atlantis is Calling (S.O.S. for Love) (קטע כלי) סרטון השיר "Atlantis Is Calling" באתר יוטיוב Ready For Romance, נבדק ב-2021-08-28 Modern Talking - Atlantis Is Calling (S.O.S. For Love) (Official Music Video), נבדק ב-2021-08-28 Offizielle Deutsche Charts - Offizielle Deutsche Charts, www.offiziellecharts.de "European Gold & Platinum Awards 1986"
כביש 5504

כביש 5504 הוא כביש אזורי המחבר את כפר סבא לכביש 6 ומסתיים בצומת אייל. בקטע בן 1.5 ק"מ באזור מחלף אייל, לכביש מקטע משותף עם כביש 551. כביש 5504 נסלל אז כדרך עוקפת לכביש 444, אשר מקטעו בין צומת נווה ימין לצומת אייל נסגר עקב כך שעבר דרך קלקיליה, וגם מתוך חשש לחייהם של ישראלים אשר עברו בכביש זה. הכביש שנסלל נוצר ככביש מפותל, אשר בגלל חיבורו במחלף אייל והניתוק מכביש 444, יצרו לא מעט עומסי תנועה וגם לא מעט תאונות דרכים במקטע זה. ב-29 בספטמבר 2022, לאחר פתיחת המקטע החדש של כביש 444, פחתה חשיבותו של כביש זה. באוגוסט 2023 החלו עבודות להרחבת הכביש והוספת נתיבי תחבורה ציבורית. נפתח כביש 444 מצומת נווה ימין למחלף אייל, באתר ערוץ 7, ‏29 לספטמבר, 2022 הקלה בעומס: החלו העבודות להרחבת הכביש בצפון מזרח כפר סבא, באתר mynetkfarsaba, ‏2023-08-17 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
אנה פלאסיו

אנה פלאסיו (בספרדית: Ana Isabel de Palacio y del Valle Lersundi; נולדה ב-22 ביולי 1948, מדריד) היא פוליטיקאית ספרדיה, חברה של המפלגה העממית. לאחר סיום הלימודים וקבלת תואר במשפטים אנה פלאסיו החלה את הקריירה בתחום. בשנת 1994 היא נבחרה לפרלמנט האירופי בה כיהנה בין היתר כיושבת ראש של וועדת המשפטים ופנים. בשנים 1999–2002 היא הייתה חברה במשלחת להמועצה המחוקקת הפלסטינית. בשנת 2002 בעקבות שינויים בממשלה של חוסה מריה אסנאר היא מונתה לשר החוץ. במהלך הכהונה היא טיפלה בין היתר בתקרית דיפלומטית עם מרוקו. היא כיהנה בתפקיד עד לשנת 2004. בשנת 2003 אנה פלאסיו ביחד עם פוליטיקאים אירופים נוספים הייתה בין יוזמי של הקמת "מדברידג'". במרץ שנת 2004 אנה פלאסיו נבחרה לקונגרס הנציגים וכיהנה בתפקיד עד לשנת 2006. בשנת 2006 היא קיבלה מינוי לסגן-נשיא בכיר בבנק העולמי. בשנת 2010 אנה פלאסיו חזרה למדריד והקימה חברת ייעוץ. היא מכהנת כדירקטור במספר חברות בינלאומיות וארגונים ציבוריים. מדיה וקבצים בנושא אנה פלאסיו בוויקישיתוף אנה פלאסיו, ברשת החברתית אקס (טוויטר) קורות חיים ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
רומן פבר

רומן פבר (בצרפתית: Romain Faivre; נולד ב-14 ביולי 1998 באנסייה-סו-סן שבצרפת) הוא כדורגלן צרפתי המשחק בעמדת הקשר בקבוצת ברסט מליגת העל הצרפתית. פבר גדל במחלקות הנוער של ראסינג פריז ושל טור. בשנת 2015 החל לשחק בטור ב', קבוצת המילואים של טור. הוא ערך בקבוצת המילואים 12 הופעות והבקיע שער אחד. בשנת 2017 עבר פבר למונקו מליגת העל הצרפתית, והחל לשחק במונקו ב', קבוצת המילואים של המועדון. ב-12 בפברואר 2018 חתם פבר על החוזה המקצועי הראשון שלו במונקו. ב-19 בדצמבר 2018 ערך פבר את הופעת הבכורה שלו במועדון, בניצחון 0–1 על לוריאן במסגרת שלב שמינית הגמר של גביע הליגה הצרפתית. שלשוה ימים לאחר מכן, ב-22 בדצמבר 2018, ערך פבר את הופעת הליגה היחידה שלו במדי המועדון, בהפסד 0–2 לגנגאן במסגרת המחזור ה-19 לעונת 2018/2019. פבר שיחק בקבוצת המילואים של המועדון במשך שלוש עונות, בהן ערך 62 הופעות ליגה והבקיע תשעה שערים. ב-30 ביוני 2020 חתם פבר בברסט, גם היא מליגת העל הצרפתית. ב-23 באוגוסט ערך פבר את הופעת הבכורה שלו במדי המועדון, בהפסד 0–4 לנים במסגרת המחזור הראשון בליגה לעונת 2020/2021. ב-30 באוגוסט הוא הבקיע את שער הבכורה שלו במועדון, בהפסד 2–3 לאולימפיק מרסיי במסגרת המחזור השני בליגה. בעונתו הראשונה במועדון ערך פבר 36 הופעות ליגה והבקיע שישה שערים, כאשר קבוצתו סיימה במקום ה-17 בליגה וניצלה מירידה לליגת המשנה במחזור האחרון. ב-31 בינואר 2022 חתם פבר באולימפיק ליון מליגת העל הצרפתית. ב-5 במרץ כבש את שעריו הראשונים בקבוצה כשכבש צמד בניצחון 1–4 על לוריאן. ב-28 בינואר 2023 הושאל ללוריין עד לסוף העונה. ב-13 ביולי 2023 חתם פבר בבורנמות והושאל בחזרה ללוריין. ב-16 באוגוסט 2024 חזר לברסט והושאל לעונה אחת. רומן פבר, באתר Transfermarkt רומן פבר, באתר Soccerway רומן פבר, באתר BDFutbol רומן פבר, באתר WorldFootball.net רומן פבר, באתר FootballDatabase.eu רומן פבר, באתר ESPN Monaco : Romain Faivre signe chez les professionnels באתר ל'אקיפ, 12 בפברואר 2018 (בצרפתית) Transferts : Romain Faivre (Brest) signe à l'OL (officiel) באתר ל'אקיפ, 31 בינואר 2022 (בצרפתית)
סמל איי פוקלנד

סמל איי פוקלנד הוענק לאיים ב-29 בספטמבר 1948. הסמל מתאר את הספינה "תשוקה" (Desire), שרב החובל שלה, ג'ון דייוויס גילה את האיים ב-1592. מוטו האיים, המזכיר את שם הספינה "התשוקה לזכות" (Desire the Right) מופיע בתחתית הסמל. בראש הסמל ניצב כבש המסמל את תעשיית גידול הצאן שהיוותה עד לאחרונה מרכיב מרכזי בכלכלת האיים, ואת העשב האופייני לאיים. דגל איי פוקלנד גלריית סמלי הממלכה המאוחדת מדיה וקבצים בנושא סמל איי פוקלנד בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
אוספדלה דלי אינוצ'נטי

אוספדלה דלי אינוצ'נטי (באיטלקית: Ospedale degli Innocenti, "בית החולים של התמימים") הוא בית יתומים בפירנצה, שעוצב על ידי פיליפו ברונלסקי ומשמש היום כמוזיאון קטן עם עבודות של לוקה דלה רוביה, סנדרו בוטיצ'לי, פיירו די קוזימו ודומניקו גירלנדיו ונמצא גם בשימוש על ידי יוניסף. בנייתו של בית היתומים החלה בשנת 1419, בהזמנת גילדת סוחרי המשי של פירנצה. ברונלסקי פיקח על חלק מהבניה ובהמשך הוכנסו שינויים בתכנון המקורי. חזית המבנה נבנתה כפורטיקו ומורכבת מתשע קשתות חצי עגולות ולא מחודדות כפי שהיה נהוג באותה תקופה הצומחות מעמודים מסוג הסדר המשולב, המעבר מקשת מחודדת לקשת חצי עגולה בהתאם לסגנון הקלאסי לוקח את המבנה לכיוון האדמה. להמחשת התפקיד של הבניין נוספו ליד הקשתות החצי עגולות עיגולים כחולים טונדו מטראקוטה מזוגגת בתוך ספנדרל עם תבליטי תינוקות מאת אנדראה דלה רוביה, המדגישים את האופי האופקי של המבנה. מעל כל קשת חצי עגולה שובץ חלון אדיקולה. המבנה מקפיד על מידות כאשר המרווח בין העמודים זהה לגובהם ולרוחב האכסדרה דבר היוצר בין כל שני עמודים חלל פנימי במבנה דמוי קובייה. גובה האנטבלטורה שווה לחצי מגובה העמוד. המבנה נבנה בכמה שלבים כשברונלסקי פיקח על הבנייה בשנים 1419–1427, תוספת תבליטי תינוקות מאת אנדראה דלה רוביה בוצעה בשנת 1484 כתוספת לתכנון המקורי של ברונלסקי שתכנן מדליונים ריקים. בית היתומים נפתח בשנת 1445. בחזית הבניין היה מוצב אגן, שלעיתים השאירו בו אנשים באישון לילה תינוקות לא רצויים. על מנת למנוע נזק לתינוקות, שהושארו לעיתים קרובות שעות רבות לבד עד שהתגלו על ידי צוות המקום, הוחלף האגן בשנת 1660 במתקן שהגן על התינוקות ומנע מההורים הנוטשים את הצורך להיחשף: הייתה זו דלת מסתובבת קטנה שהכניסה את התינוק לבניין מבלי שהיה על ההורה להיכנס למבנה עצמו. מערכת זו פעלה עד סגירת המקום ב-1875. מדיה וקבצים בנושא אוספדלה דלי אינוצ'נטי בוויקישיתוף אתר האינטרנט הרשמי של אוספדלה דלי אינוצ'נטי (באיטלקית)
קרל יקוב היין

קרל יקוב היין (באסטונית: Karl Jakob Hein; נולד ב-13 באפריל 2002 בפילבה שבאסטוניה) הוא כדורגלן אסטוני המשחק בעמדת השוער בקבוצת ריאל ואיאדוליד מהלה ליגה ובנבחרת אסטוניה. היין גדל במחלקת הנוער של JK לו מאסטוניה, ובשנת 2015 עבר למחלקת הנוער של נומה יונייטד. הוא ערך חמש הופעות ליגה במדי המועדון בליגה השלישית באסטוניה. ב-23 במאי 2018 הצטרף היין למחלקת הנוער של ארסנל מהפרמייר ליג. ב-9 במאי 2019 חתם היין על החוזה המקצועי הראשון שלו במועדון. ב-22 בינואר 2022 הושאל לרדינג מהצ'מפיונשיפ. ב-5 בספטמבר 2020 ערך היין את הופעת הבכורה שלו בנבחרת אסטוניה, בהפסד 1-0 לנבחרת גאורגיה במסגרת ליגת האומות 2020/2021. מדיה וקבצים בנושא קרל יקוב היין בוויקישיתוף קרל יקוב היין, באתר Transfermarkt קרל יקוב היין, באתר Soccerway קרל יקוב היין, באתר BDFutbol קרל יקוב היין, באתר WorldFootball.net קרל יקוב היין, באתר National Football Teams קרל יקוב היין, באתר FootballDatabase.eu קרל יקוב היין, באתר ESPN SAAGE TUTTAVAKS: Karl Jakob Heina teekond Inglismaa tippklubisse באתר התאחדות הכדורגל האסטונית, 28 באפריל 2000 (באסטונית) Arsenal complete signing of Estonian youngster Karl Jakob Hein באתר Metro, ‏ 23 במאי 2018 (באנגלית) Karl Hein signs first professional contract באתר הרשמי של ארסנל, 9 במאי 2019 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קרל יקוב היין".